วุฒิธร มิลินทจินดา

วุฒิธร มิลินทจินดา ชื่อเล่น อ้าย (เกิด 25 พฤศจิกายน พ.ศ. 2519) เป็นพิธีกรชาวไทย เป็นบุตรของเปี่ยมศักดิ์ มิลินทจินดา เอกอัครราชทูตไทยประจำอาเซียนคนแรก ปัจจุบัน เป็นรองประธานสถาบันวิจัยจุฬาภรณ์ ฝ่ายวิเทศสัมพันธ์  และตาบทิพย์ มิลินทจินดา และมีศักดิ์เป็นหลานอาของวรายุฑ มิลินทจินดา ผู้จัดละครโทรทัศน์ของช่อง 3

ประวัติ 
วู้ดดี้เคยย้ายไปอยู่นิวยอร์กได้สัมผัสกับวงการบันเทิง จึงรู้สึกชื่นชอบ ต่อมาได้มาเป็นดีเจจากการชักชวนของเพื่อน หลังจากนั้นเป็นพิธีกร เคยเป็นวีเจทางช่องเอ็มทีวีไทยแลนด์ และเป็นพิธีกรรายการโทรทัศน์หลายรายการ ต่อมาในปี 2547 วู้ดดี้ได้ก่อตั้งบริษัท ดับเบิ้ลยู เน็ตเวิร์ค จำกัด และภายหลังในปี 2552 ได้เปลี่ยนชื่อเป็น บริษัท วู้ดดี้เวิลด์ เทเลวิชั่น จำกัด ผลิตรายการโทรทัศน์ที่มีชื่อเสียงในปัจจุบันได้แก่ รายการวู้ดดี้ เกิดมาคุย และรายการเช้าดูวู้ดดี้ ทั้งสองรายการออกอากาศทางสถานีโทรทัศน์โมเดิร์นไนน์ทีวี  ต่อมาวู้ดดี้ วุฒิธร มิลินทจินดา ออกมาประกาศยุติรายการชื่อดัง วู้ดดี้ เกิดมาคุย ที่ดำเนินมาอย่างต่อเนื่องถึง 9 ปี โดยจะออกอากาศตอนสุดท้ายในวันที่ 26 กุมภาพันธ์ 2560 โดยเป็นเทปของการบุกบ้านตลกลูกสี่ เปิ้ล นาคร

ตลอดระยะเวลาที่ผ่านมาวู้ดดี้ได้มีโอกาสสัมภาษณ์ดารานักแสดงชื่อดังมากมาย อาทิ เดวิด เบคแคม, บริตนีย์ สเปียส์, อลิเชีย คีส์, เรน, เอฟโฟร์, เจย์ โจว, เฉินหลง, ชเว ชี-ว็อน จากซูเปอร์จูเนียร์, นิชคุณ หรเวชกุล, โรเบิร์ต แพตตินสัน, คริสเตน สจ๊วต, เอนรีเก อีเกลเซียส, ฮิว แจ็กแมน ,มิเชล โหย่ว และ ลลิษา มโนบาล เป็นต้น ชีวิตส่วนตัว ปัจจุบันสมรสกับแฟนหนุ่มนอกวงการ ชื่อโอ๊ต ดูใจแฟนหนุ่ม 9 ปี และวู้ดดี้เคยเป็นแบรนด์แอมบาสเดอร์ของ Korea King ประเทศไทย

การศึกษา  
 พ.ศ. 2540 สำเร็จการศึกษาปริญญาตรี เศรษฐศาสตรบัณฑิต (ภาคภาษาอังกฤษ) จากคณะเศรษฐศาสตร์ มหาวิทยาลัยธรรมศาสตร์
 พ.ศ. 2546 สำเร็จการศึกษาปริญญาโท นิเทศศาสตรมหาบัณฑิต สาขาวิชาการสื่อสารมวลชน จากคณะนิเทศศาสตร์ จุฬาลงกรณ์มหาวิทยาลัย
 พ.ศ. 2554 สำเร็จการศึกษาจากสถาบันพระปกเกล้า หลักสูตรผู้นำยุคใหม่ในระบอบประชาธิปไตย รุ่นที่ 1 (รับหน้าที่เป็นประชาสัมพันธ์รุ่น)

ผลงานปัจจุบัน 
 พิธีกรรายการ The Woody Show ออกอากาศทุกวันอาทิตย์ 17.00 น. ทาง ช่อง 7hd​ 
 พิธีกรรายการ คนแปลงร่าง ออกอากาศทางช่อง Youtuber​:WOODY, คนแปลงร่าง

ผลงานที่ผ่านมา 

 พิธีกรรายการ วู้ดดี้เวิลด์ ออนทีวี ออกอากาศทาง ช่องเวิร์คพอยท์
 

พิธีกรรายการ วู้ดดี้เกิดมาคุย ออกอากาศ ช่อง 9 ระหว่างปี 2551 - 26 กุมภาพันธ์ 2560 รวม 9 ปี
พิธีกรรายการ ตื่นมาคุย  ออกอากาศทาง ช่อง 9
พิธีกรรายการ วู้ดดี้ อันเซ็นเซอร์ ออกอากาศทาง Line TV
ผู้บริหารบริษัท วู้ดดี้เวิลด์ จำกัด ดำรงตำแหน่งเป็นประธานบริษัท
พรีเซ็นเตอร์โฆษณา
ทูตรักการอ่าน โครงการ Bangkok – World Book Capital 2013

พิธีกรรายการ WORLD WAR STAR THAILAND อุบัติการณ์แห่งดวงดาว ออกอากาศทาง ช่อง 7
พิธีกรรายการ THE WALL กำแพงพลิกชีวิต ออกอากาศทาง ช่องวัน เริ่ม 6 มกราคม 2561
พิธีกรรายการ ไฮโซบ้านนอก
 พิธีกรรายการ ลักยิ้ม
 พิธีกรรายการ ไอ้หยา
 ผลิตรายการ ตัวจริง
 พิธีกรรายการ เดอะ วัน
 พิธีกรรายการสัมภาษณ์แนวใหม่ที่ชื่อ ไอ ดีเอ็นเอ
 พิธีกรการประกวดนางสาวไทย พ.ศ. 2552
 ดีเจ 2 ภาษา คลื่น 88 Peek FM พ.ศ. 2543
 วีเจ MTV Thailand พ.ศ. 2543
 แสดงในมิวสิกวิดีโอเพลง "กลับมานะ" ของปั่น/มาลีวัลย์ รับบทเป็น "ชาวบ้านหน้าโรงแรม"
 ละครเวที วิมานเมือง โดย เอ็กแซ็กท์
 นักแสดงรับเชิญ ภาพยนตร์เรื่อง รัก 7 ปี ดี 7 หน ค่าย GTH รับบทเป็น "วู้ดดี้"
 นักแสดงรับเชิญ ละคร มาดามดัน รับบทเป็น สารวัตรอู้ดดี้ เกิดมาลุย ค่ายบรอดคาซท์ ไทย เทเลวิชั่น ช่อง3
 นักแสดงหลัก ละคร Princess Hours Thailand รักวุ่นๆเจ้าหญิงจอมจุ้น รับบทเป็น ภาคิน ช่องทรูโฟร์ยู
 นักแสดงหลัก ละคร ภารกิจลิขิตหัวใจ รับบทเป็น อาร์ม (ผู้จัดการดารา) ค่ายเดอะ วัน เอ็นเตอร์ไพรส์ ช่องวัน
 ภาพยนตร์เรื่อง กำแพง ค่าย จีเอ็มเอ็ม ฟิล์ม และ เอ็กแซ็กท์ (พ.ศ. 2542)

รางวัลที่ได้รับ 
 รางวัลรายการทอล์คโชว์ยอดเยี่ยม งานนาฏราชประจำปี 2552 และ ปี 2553
 รางวัล Young & Smart ของนิตยสารสุดสัปดาห์ประจำปี 2552 และ ปี 2553
 รางวัลพิธีกรปากจัดสุด ๆ ของ Maya Poppular Vote ประจำปี 2553
 รางวัลพิธีกรยอดเยี่ยม ของ Cappra Smart Guy ประจำปี 2553
 รางวัลพิธีกรยอดเยี่ยม ของ ท็อปอวอร์ด ประจำปี 2553
 ทูตวัฒนธรรมด้านการพูดของกระทรวงวัฒนธรรม ประจำปี 2554
 รางวัลศิลปินหัวใจโพธิสัตย์ ประจำปี 2554
 รางวัลผู้ดำเนินรายการชายดีเด่น จากรายการวู้ดดี้เกิดมาคุย รางวัลโทรทัศน์ทองคำประจำปี 2554
 รางวัล OK Spotlight ของนิตยสาร OK Magazine ประจำปี 2554
 รางวัล Talk-About Guy ของ M Thai Top Award ประจำปี 2554
 รางวัลพิธีกรแห่งปี ของ Nine Entertain Awards ประจำปี 2556
 ได้รับการเสนอชื่อเข้าชิงรางวัลพิธีกรยอดเยี่ยม รางวัลนาฏราชจากรายการวู้ดดี้เกิดมาคุย พ.ศ. 2553–2557
รางวัล Men of the Year ตำแหน่ง Media Pioneer Sponsored by Huawei Mate 20 Pro 2018 by GQ Magazine

อ้างอิง

แหล่งข้อมูลอื่น 
 
 
 

พิธีกรชาวไทย
นักจัดรายการวิทยุ
วีเจ
ยูทูบเบอร์ชาวไทย
บุคคลจากคณะเศรษฐศาสตร์ มหาวิทยาลัยธรรมศาสตร์
นิสิตเก่าคณะนิเทศศาสตร์ จุฬาลงกรณ์มหาวิทยาลัย
สกุลมิลินทจินดา
ชายรักร่วมเพศชาวไทย